Kukoč 15,  Giriček deset koševa (27/12703) - 2003-12-27
Kukočevi Bucksi pobijedili Indianu, dok je Giričekov Magic poražen od San Antonio Spursa
Od rezultata NBA lige izdvajamo pobjedu Miami Heata ovdje u Washingtonu rezultatom 92 – 84. 22 poena Eddija Jonesa bila su najveći doprinos drugoj pobjedi nad Wizardsima u ovom tjednu, trećoj ove sezone. Chicago Bullsi su bili bolji od Cleveland Cavaliersa, 87-80. Hornetsi iz New Orleansa nisu imali problema s Atlanta Hawksima. Najraspoloženiji u njihovim redovima bio je David Wesley s 32 poena. New Jersey Netsi i Detroit Pistonsi odigrali su rezultatski neizvjesnu utakmicu. Netsi su na kraju bili uspješniji, 82 – 79. New York Knicksi su zabilježili pobjedu protiv Memphis Grizzliesa. Keith Van Horn je postigao 28 koševa i imao 13 skokova. U redovima Grizzliesa istaknuo je Pau Gasol s 20 poena. Giričekov Orlando poražen je od San Antonio Spursa 83 – 98. Giriček je za 32 minute upisao deset poena, pet skokova i jednu asistenciju. Kod Spursa Duncan je imao 27 poena i 16 skokova. Toni Kukoč je odigrao odlično za Milwaukee Buckse koji su svladali Indiana Pacerse 101 – 96. Kukoč je igrao 29 minuta, a postigao je 15 koševa. Pored toga imao je pet skokova i sedam asistencija.